# Felterjesztési felhívás Az Év Kutatónője Díjra

Hagyományteremtő módon, első alkalommal 2013-ban kerül átadására a „Az Év Kutatónője, 2013” díj, ami az egyetemünk kutatási tevékenységében kiemelkedően aktív és eredményes hölgy oktatóink és kutatóink fokozott erkölcsi elismerését célozza. A Díjat a Győr-Moson-Sopron Megyei Kereskedelmi és Iparkamara 2013 évben egyszeri 50.000 Ft-os bruttó személyi kifizetéssel támogatja és a Díj átadásán részt vesz a kamara elnöke vagy annak megbízottja.

Jelen felhívással Önhöz, mint szakterületének kutatás-fejlesztési eredményeit ismerő felelős vezetőhöz fordulunk azzal a kéréssel, hogy segítse egyetemünk legkiválóbb kutatónőinek az azonosítását és elismerését. Kérjük, hogy küldje el az Ön által elismerésre érdemesnek tartott és a felhívásban megfogalmazott feltételeknek eleget tevő kutatónő felterjesztését a mellékelt adatlap kitöltésével **2013. október 31. 12.00 óráig a Rektori Hivatal Titkárságára, Szabados Eszter részére „Az Év Kutatónője, 2013” feliratot tartalmazó lezárt borítékban.**

Kérjük, hogy az írásos felterjesztés tartalmazza az értékelés alábbi szempontjait (részletesen lásd adatlap):

* a jelölt által elért kiemelt tudományos teljesítmény aktualitása, időszerűsége,
* a jelölt hazai és nemzetközi szakmai körökben való elismertsége,
* a jelölt tudománynépszerűsítő és tehetséggondozó (pl. TDK és PhD témavezetői) tevékenysége
* a jelölt publikációs tevékenysége.

A beérkezett felterjesztésekről és a díj odaítélésről az **Egyetemi Doktori Tanácsa** **és a Győr-Moson-Sopron Megyei Kereskedelmi és Iparkamara által delegált személyből álló bizottság** dönt.

„Az Év Kutatónője, 2013” díj a **Magyar Tudomány Ünnepe** rendezvénysorozat egyetemi központi programján kerül átadásra a díjazott(ak)nak **2013. november 6-án**.

Prof. Dr. Földesi Péter

rektor

# Az Év Kutatónője Díj adatlapja

**A jelölt neve**:……………………………………………………………………….

|  |  |
| --- | --- |
| **Rövid indoklás, hogy miért tartja a jelölt tudományos munkáját elismerésre méltónak, példamutatónak a Széchenyi István Egyetemen (max. 500 karakter)** |  |
| **Lényegre törően mutassa be a jelölt tudományos munkásságát, hazai és nemzetközi szakmai körökben való elismertségét(max. 500 karakter)** |  |
| **Kérjük, mutassa be a jelölt tudománynépszerűsítő tevékenységét(max. 500 karakter)** |  |
| **Kérjük, mutassa be a jelölt tehetséggondozásban betöltött, pl. TMDK és PhD témavezetői tevékenységét, eredményességét(max. 500 karakter)** |  |
| **Publikációs lista – tudománymetriai adatok az MTMT-ből letöltve** |  |

Győr, 2013. október ….

-----------------------------------------------

felterjesztő neve, aláírása